cyanic-selkie/wikianc huggingface dataset:
Max Skladanowsky
Liv og karrière
Max Richard Skladanowsky ble i 1863 født som det fjerde barn til Carl Theodor Skladanowsky (1830–1897) og Luise Auguste Ernestine Skladanowsky. Etter skolen begynte han i 1877 sin utdannelse som fotograf og glassmaler, som igjen ledet til interesse for Laterna magica.
Max Skladanowsky begynte i 1879 å turnere i Europa med Laterna magica, sammen med sin far og sin eldre bror. Tidlig på 1890-tallet bygget han sammen med sin bror Emil, et filmkamera og i 1895 oppfant de fremviseren Bioskop. Bioskop var inspirert av Laterna magica-teknologien og benyttet 54 mm film. Dette gjorde det mulig å vise 16 bilder per sekund, noe som er tilstrekkelig til å skape illusjonen av bevegelse.
Med Bioskop viste han 1. november 1895 korte filmsekvenser for et betalende publikum. Dette var to måneder før brødrene Lumière og Skladanowsky gikk dermed inn i filmhistorien. Brødrenes patent på Bioskop fikk imidlertid mindre betydning for den videre utvikling av kinematografenes utvikling.
Minneverk
Den tyske regissøren Wim Wenders laget sammen med studenter på Hochschule für Film und Fernsehen in München (HFFM) i 1995 en filmhommage kalt Die Gebrüder Skladanowsky (brødrene Skladanowsky).
I september 2010 ble Skladanowsky æret med en stjerne på Boulevard der Stars i Berlin.
Pål Ekeberg Schjerve
Pål Ekeberg Schjerve (født 8. mai 1985 i Hamar) er en norsk tidligere fotballspiller som spiller for Ham-Kam. Han spilte midtstopper og er bror av Dyre Ekeberg Schjerve. Han spilte for Tangen og Ottestad som yngre før han meldte overgang til Hamarkameratene i 2002.
Schjerve har vært plaget av flere skader, og fikk ødelagt siste halvdel av 2002-sesongen og 2003-sesongen på grunn av to benbrudd. I 2004 var han på utlån til Eidsvold Turn, og spilte så godt at han ble tatt ut på G19-landslaget, hvor han tilsammen fikk fire kamper. Etter sesongen ble han hentet tilbake til Hamar-klubben, men korsbåndet røk i februar 2005, og han fikk bare noen kamper for Ham-Kams andrelag på slutten av sesongen.
Schjerve debuterte i Tippeligaen den 7. augu 2006 mot Fredrikstad, men etter 2007-sesongen meldte han overgang til Nybergsund. Schjerve meldte overgang til Hamarkameratene igjen den 10. november 2009 sammen med klubbkameratene Hai Lam og Lars Eirik Bredvold. Etter å ha slitt med skader i 2011-sesongen la han opp som fotballspiller ved sesongslutt.
Operasjon Paperclip
Operasjon Paperclip (fra engelsk Operation Paperclip, egentlig «operasjon binders») er en av flere operasjoner der USAs militære og etterretningstjenester i sluttfasen av og etter andre verdenskrig samlet inn forskere og andre fra det nasjonalsosialistiske Tyskland som amerikanske myndigheter kunne bruke i kampen mot Sovjetunionen under den kalde krigen. Operasjonen ble opprinnelig kalt Operasjon Overcast. En tilsvarende operasjon kalt Operasjon Alsos hadde som mål å sikre seg  mest mulig fra det tyske atomvåpenprogrammet, og Operasjon TICOM samlet inn tyske kryptografieksperter. Mye informasjon om disse operasjonene er fortsatt holdt hemmelig.
Av særlig interesse var vitenskapsmenn som var rakettforskere og spesialister i aerodynamikk, kjemiske våpen og medisin. Disse forskerne og deres familier ble i hemmelighet bragt inn i USA uten Innenriksdepartementets viten og godkjennelse. For å få dem inn i landet ble granskningsrapporter om deres krigsaktivitet hvitvasket, og innreise anbefalt av CIA. Den mest kjente av disse vitenskapsmennene var rakettforskeren Wernher von Braun.
Brorparten av forskerne, nær 500, var plassert ved White Sands Proving Ground i New Mexico, Fort Bliss i Texas og U.S. Space and Rocket Center i Huntsville i Alabama. Her arbeidet de med rakettstyring og ballistisk raketteknologi og la grunnlaget for den amerikanske romfartsorganisasjonen NASA og USAs interkontinentale rakettprogram.
Hundvåko
Som de fleste andre øyer ute mot kysten er kjennetegnet nakne knauser, lyngheier og litt skog. Øya er 11 kvadratkilometer og det bor omkring 500 mennesker der. Næringsgrunnlaget kommer fra havet. Her er den tetteste konsentrasjonen av ringnotsnurpere i landet, i alt 12 fartøy. Ellers er fiskeoppdrett en viktig næring her som i resten av kommunen. Villsauen beiter ute hele året i lyngheiene.
KNM «Valkyrien» (1943)
KNM «Valkyrien» var opprinnelig en kanadisk fregatt av River-klassen med navnet HMCS «Toronto» som ble bygget i 1943. Kommando ble heist 6. mai 1944 og den var i kanadisk tjeneste frem til 16. desember 1945, hvoretter den ble lagt i opplag.
I 1953 ble den bygget om i Quebec, og overlevert til Den Norske Marine i 1956, hvor den fikk navnet KNM «Garm». Den ble i årene frem til 1963 delvis benyttet i vanlig operativ tjeneste og delvis som fiskerioppsyningsfartøy.
Den 6. januar 1964 ble den bygget om til moderskip for norske torpedobåter og senere også for kanonbåter. Den fikk da som nytt navn KNM «Valkyrien», etter et tidligere moderskip.
Målsettingen med moderskiptjenesten var å yte fremskutt forsyningsmessig støtte til torpedobåter og kanonbåter, samt drive taktiske samøvelser.
Av forsyninger som ble tilbudt var:
Fartøyets data (15. mars 1968):
Todd Armstrong
John Harris «Todd» Armstrong (1937–1992) var en amerikansk skuespiller, kjent fra rollen som Jason i eventyrfilmen Jason og det gylne skinn fra 1963.
Armstrong ble utdannet som skuespiller ved Pasadena Playhouse i 1958. Han tv-debuterte i serien Manhunt hvor han hadde en fast rolle. Han filmdebuterte året etter i A Walk on the Wild Side. I 1963 fikk han hovedrollen som den greske sagnhelten Jason i eventyrfilmen Jason og det gylne skinn. Rollekarakteren ble dubbet av Tim Turner. Armstrong hadde en beskjeden karrieren etter dette. Han hadde sin siste filmopptreden i 1967 og sin siste TV-opptreden i 1982.
San Luis Río Colorado
San Luis Río Colorado er en by og en kommune i den meksikanske delstaten Sonora, øst for Coloradoelven og kommunen Mexicali i Baja California. Byen befinner seg like syd for San Luis i Arizona. Folketellinger fra 2005 viser et innbyggertall på 138 796.
Carol Heiss
Carol Elizabeth Heiss Jenkins (født 20. januar 1940 i New York City) var en amerikansk kunstløper som deltok i de olympiske vinterleker 1956 i Cortina d'Ampezzo og 1960 i Squaw Valley.
Heiss vant en olympisk sølvmedalje i kunstløp under Vinter-OL 1956 i Cortina d'Ampezzo. Hun kom på andreplass i single for damer, bak sin landsmenn Tenley Albright.
Fire år senere, under Vinter-OL 1960 i Squaw Valley ble hun olympisk mester i kunstløp. Hun vant singlekonkurransen for damer foran Sjoukje Dijkstra fra Nederland og Barbara Rolesl fra USA.
Heiss ble verdensmester i kunstløp fem ganger, hun vant single for damer fem år på rad 1956 til 1960.
Halvard Hoff
Halvard Hoff (født 4. oktober 1884 på Gjøvik, død 11. januar 1925) var en norsk skuespiller som blant annet spilte Kongen i den aller første oppsetningen av Reisen til Julestjernen.
Hoff debuterte ved Ludovica Levys teaterselskap i 1907, som Bratt i Bjørnstjerne Bjørnsons Over Ævne. I 1908 hadde han et kort gjestespill i Vildanden ved Nationaltheatret, før han arbeidet ved Fahlströms teater, Den Nationale Scene og Trøndelag Teater. I 1916 fikk han fast engasjement ved Nationaltheatret. Her debuterte han som Johan Tønnesen i Ibsenstykket Samfundets støtter, og gestaltet mange mindre roller i klassikere som Halte-Hulda, Peer Gynt og Medeia. Hans siste oppgave ved Nationaltheatret var som Kongen i tidenes første oppsetning av Reisen til Julestjernen (1924). Rundt 1920 var han i de to første stumfilmene den danske Carl Theodor Dreyer regisserte.
Stuping under VM i svømming 2011 – 3 meter synkron kvinner
3 meter synkron kvinner under VM i svømming 2011 ble avholdt den 16. juli. Dette var den første grenen med en gullmedaljevinner under verdensmesterskapet. De tre beste lagene ble kvalifisert til Sommer-OL 2012.
Resultater
Kvalifiseringsrunden ble avholdt klokken 10.00 lokal tid. Finalen ble avholdt klokken 17.15 samme dag.
Grønn viser til finalister
Romerike Judoklubb
Romerike Judoklubb er en judoklubb som kommer fra Skjetten i Skedsmo kommune. Klubben ble etablert 1. april 1970 av Win Van Der Heijden og er medlem i Norges Judoforbund
Vingesnegler
Vingesnegler er bløtdyr og er en gruppe av snegler som lever fritt i havet.
Gro Harlem Brundtland
Gro Brundtland (født 20. april 1939), kjent som Gro Harlem Brundtland, er en norsk tidligere lege og politiker (Ap). Hun var miljøvernminister 1974–1979, og hun var statsminister i tre perioder: først i 1981, så fra 1986 til 1989 og igjen fra 1990 til 1996. Hun var Norges første kvinnelige statsminister og den første kvinnelige lederen i Arbeiderpartiet fra 1981 til 1992. Som statsminister ble hun kjent som «landsmoderen».
Internasjonalt er hun særlig kjent som leder for Brundtlandkommisjonen (Verdenskommisjonen for miljø og utvikling) som blant annet gjorde begrepet bærekraftig utvikling kjent, og som generaldirektør i Verdens helseorganisasjon (WHO) fra 1998 til 2003.
Bakgrunn
Som treåring, i 1943, ble Gro Harlem og hennes bror Erik hentet over til Sverige av deres svenske mormor. Senere samme år kom også foreldrene til Sverige, og faren unngikk så vidt å bli arrestert av tyskerne. I Sverige var Gudmund Harlem leirlege på Kjesäter, mens Inga Harlem arbeidet på flyktningekontoret. Tilbake i Norge etter krigen begynte Gro Harlem på Ruseløkka skole i 1945. Hun begynte også i Framfylkingen. Fra 1949 til 1950 bodde familien i Brooklyn, da Gudmund Harlem hadde fått et Rockefeller-stipend.
Gro Harlem gikk på Hegdehaugen gymnas sammen med Truls Gerhardsen (1937–2022), sønnen til Einar Gerhardsen (1897–1987), Arbeiderpartimannen som ble kjent under kallenavnet «landsfaderen». I biografien som Bente Roestad skrev om Gro Harlem Brundtland i 2004 (utgitt på Damm forlag) står det på side 28 : Hun tok medisinsk embedseksamen ved Universitetet i Oslo i 1963 og Master of Public Health ved Harvard-universitetet i USA i 1965. Hun arbeidet i Helsedirektoratet fra 1966, og var assisterende overlege i Oslo Helseråd i perioden 1968–1974.
Miljøvernminister
Det kom overraskende på Brundtland da hun i 1974 ble bedt om å møte på statsministerens kontor uten å vite hvorfor. Hun ble spurt av statsminister Trygve Bratteli om å gå inn i regjeringen som miljøvernminister. Hun fikk igjennom flere vanskelige saker. Opprettelsen av Hardangervidda nasjonalpark med vern av de to uregulerte vassdragene Veig og Dagali møtte stor motstand internt i Arbeiderpartiet. Kraftutbygging og industribygging hadde vært viktig for Arbeiderpartiet siden 1945, men nå kom en ny generasjon som var opptatt av miljøvern. Miljødepartementet var opprettet i 1972, og Brundland ble den femte statsråden. Det ble betraktet som et «lett» departement, og Brundtland fikk to ganger spørsmål om å skifte til et «tyngre» departement, men valgte å bli. Under Bravo-utblåsningen i april 1977 fikk Brundtland vist sin store arbeidskapasitet og sin evne til å holde hodet kaldt. Hun tilbrakte mye tid på Sola der oljevernaksjonen ble ledet fra, og var over Ekofiskfeltet i helikopter for å ta utblåsningen i øyesyn. Brundtland imponerte i sin opptreden på pressekonferansene – som ble holdt på engelsk – med over 200 internasjonale pressefolk. Bravo-utblåsningen viste at oljevernberedskapen ikke var så god som den burde være, og det førte til at oljeleting utenfor Nord-Norge ble utsatt.
I en ommøblering uten forvarsel i 1979 ble hun kastet ut av regjeringen til statsminister Odvar Nordli. Hun var selv ikke med på diskusjonene rundt endringene i regjeringen.
Statsminister og partileder
I 1975, allerede året etter at hun ble statsråd, ble Brundtland valgt til nestleder i partiet. Hun var Norges første kvinnelige statsminister i februar–oktober 1981. Hun fratrådte ministerposten da Arbeiderpartiet tapte valget i 1981 – og mistet flertallet de hadde hatt sammen med SV siden 1973 – men overtok allikevel partiledervervet i Arbeiderpartiet i april 1981, til tross for at Odvar Nordli pekte på Rolf Hansen som sin etterfølger. I valget 1985 økte hun Arbeiderpartiets oppslutning fra 37 % til 41 %, men tapte valget da de borgerlige partiene dannet samlingsregjering. Hun var parlamentarisk leder for Arbeiderpartiets stortingsgruppe 1981–1986 og 1989–1990. Hun var leder av FNs spesialkommisjon for miljø- og utviklingsspørsmål («Brundtlandkommisjonen») 1984–1987. Brundtland var dessuten formann i utenrikskomiteen i Stortinget 1980–1981 og 1989–1990. Hun ble ikke statsminister igjen før i mai 1986, da regjeringen Willoch stilte kabinettsspørsmål over økning av bensinavgiften. Arbeiderpartiet stemte sammen med Fremskrittspartiet mot denne økningen, og følgelig gikk Willoch av og Brundtland dannet regjering som satt til valgnederlaget i oktober 1989.
EU-saken
Under folkeavstemningen om Norges tilslutning til EU 1994 var Brundtland statsminister og arbeidet for norsk medlemskap. Hun annonserte at Thorvald Stoltenberg ville bli Norges eventuelle EU-kommissær. Forrige gang Norge stemte om EU var i 1972, og Trygve Bratteli trakk seg som statsminister som konsekvens av resultatet. Brundtland valgte å sitte til tross for nederlaget.
Selvbestemt abort
Brundtland var aktivt i debatten om selvbestemt abort. Hun arbeidet tidligere som lege, og satt blant annet i abortnemd. Hun var med på å skape politisk endring på feltet. Retten til selvbestemt abort var en av hennes viktigste kampsaker.
Senere liv
I 1998 ble hun valgt til generaldirektør for Verdens helseorganisasjon. Brundtland mottok tittelen som Policy Leader of the Year for koordineringen mot SARS-utbruddet i 2003. Hun fratrådte senere stillingen sommeren 2003, og ble etterfulgt av Lee Jong-wook.
Siden da har Brundtland blant annet sittet i styret i UN Foundation og vært Health Policy Fellow ved Harvard University. Hun har også vært medlem av High Level Panel on Threats, Challenges and Change, utnevnt av FNs generalsekretær. I 2007 ble hun, som en av tre, utnevnt til FNs spesialutsending for klimaspørsmål. De to andre var Chiles tidligere president Ricardo Lagos Escobar og Sør-Koreas tidligere utenriksminister Han Seung-soo. Brundtland er også medlem av Den internasjonale kommisjonen for ikke-spredning og kjernefysisk nedrustning. Fra 2007 har hun vært medlem av organisasjonen The Elders, fra 2013 til 2018 var hun nestleder i organisasjonen som da ble ledet av Kofi Annan.
I januar 2006 ble hennes navn trukket frem som en mulig kandidat som generalsekretær i FN.
Hun har uttalt at hun reagerer på mobilstråling.
Attentatforsøk
Under rettssaken i 2012 avslørte Breivik detaljerte attentatplaner for Brundtland.
Lokalpolitikk
I 2023 stiller hun til valg på Arbeiderpartiets liste ved bystyrevalget i Oslo.
Omtale og utmerkelser
Det er skrevet flere bøker om og med Brundtland. Steinar Hansson utga i 1995 Makt og mannefall : historien om Gro Harlem Brundtland. Ektemannen Arne Olav Brundtland utga i 1996 Gift med Gro.
Utmerkelser
• 1988 Årets budeie
• 1988 Årets skandinav
• 1988 Indira Gandhis pris for fred, nedrustning og utvikling
• 1988 Det europeiske miljøvernbyrås miljøvernpris
• 1989 Peace Link Woman of Peace
• 1990 Beyond War Award
• 1991 United Nations Association of Spain Peace Prize
• 1992 The Delphi Prize
Regeneração
Regeneração er en kommune i delstaten Piauí i nordøstregionen av Brasil.
Gro Harlem Brundtland
Utmerkelser
• 1994 Karlsprisen
• 1994 Josef Brecht-prisen (Luxemburg) for spredning av Europatanken om fred og samarbeid
• 1995 Fredsprisen "Women for peace", Roma
• 1995 Pris fra Kennedy Selskabet i Danmark, "Profiles of courage"
• 1996 IGU Planet and Humanity Medal.
• 2002 Gøteborgs internasjonale miljøpris
• 2003 Luther L. Terry Award
• 2003 Landsforeningen for Hjerte- og Lungesykes ærespris
• 2004 Æresdoktor ved Universitetet i Bergen
• 2004 Fredrikkeprisen, Norske Kvinners Sanitetsforenings ærespris
• 2006 Tahiti-prisen (innsats for å øke kunnskapen om globale forhold og utviklingstrekk av betydning for Norge og nordmenn)
• 2006 Albert-prisen (for sitt arbeid for bærekraftig utvikling. Delt ut av Royal Society for the Encouragement of Arts, Manufactures and Commerce (RSA), London)
• 2013 Catalonias internasjonale pris
• 2016 Æresmedlem av Norsk Kvinnesaksforening
• 2016 Æresdoktor ved Université Paris-Sorbonne og Université Pierre-et-Marie-Curie.
Privatliv
Hun giftet seg med Arne Olav Brundtland 9. desember 1960. De fikk fire barn; en er nå død. De eier et hus i Sør-Frankrike.
Sykdom
Brundtland ble operert for livmorkreft i 2002 ved Ullevål universitetssykehus. I 2008 ble det kjent at hun i løpet av 2007 var blitt operert to ganger på Ullevål på det offentliges bekostning, til tross for at hun på dette tidspunktet var utflyttet fra Norge, og således ikke lenger var berettiget til ytelser fra Folketrygden. Etter offentlig oppmerksomhet omkring saken, meldte Brundtland flytting tilbake til Norge og hun betalte selv for behandlingen hun hadde gjennomgått.
Vigdis Hårsaker
Hun debuterte tidlig på a-landslaget. Hun var bare 19 år gammel da hun startet landslagskarrieren mot Polen 29. november 2000. Da scoret hun ett mål. Siden den gang har hun spilt 133 landskamper for Norge og scoret 337 mål.
Hun ble den siste spilleren som fikk plass i troppen til VM i Frankrike i 2007.
Ribble Valley
Ribble Valley er et administrativt distrikt i Lancashire i England. Administrasjonssenteret er Clitheroe. Navnet kommer fra elven Ribble som renner gjennom området ned til fjorden ved Preston. Området er et populært turistmål med mye urørt natur, blant annet i Forest of Bowland.
Provinsen Litoral (Bolivia)
Litoral er en provins i departementet Oruro i Bolivia. Hovedstaden er Huachacalla.
Ribble Valley
Distriktet ble opprettet 1. april 1974 ved sammenslåing av Clitheroe, Longridge, Clitheroe landdistrikt, deler av Blackburn landdistrikt, Burnley landdistrikt og Preston landdistrikt, samt Bowland landdistrikt som lå i West Riding of Yorkshire.
Khalifa Jabbie
Khalifa Jabbie (født 20. januar 1993) er en sierraleonsk fotballspiller som spiller for den engelske klubben Cheshunt FC.
Fredrikstad
Jabbie var på utlån til Fredrikstad fra Kallon ut 2011 sesongen. Han fikk sin Tippeliga debut mot Aalesund. Hans første tippeligascoring kom i hjemmekampen mot Rosenborg. Januar 2012 ble det klart at Jabbie hadde signert en permanent avtale som strakk seg ut 2015. Mot slutten av 2013-sesongen pådro han en skade som holdt han ute av spill resten av sesongen, og etter sesongen ble det klart at han forlot klubben gratis med to år igjen av kontraktstiden, til fordel for den tyrkiske klubben Balıkesirspor.
Visekonge
Visekonge er en tittel som tidvis er blitt brukt om en monarks øverste representant i et område. Andre titler som er brukt om denne funksjonen, er f.eks guvernør og høykommissær. Visekonge som ord gir imidlertid stillinga ei sterkere tilknytning til tronen, men hva slags betydning dette har hatt i praksis, har variert. I noen tilfeller har tittelen vært forbeholdt medlemmer av kongefamilien, som da gjerne har hatt stillinga som en slags skole.
Norge
Det var bare kronprinsen eller dennes eldste sønn som kunne utnevnes til visekonge. Grunnloven fastsatte at denne i så fall måtte bo i landet, og dette var en restriksjon som førte til at stillinga bare var besatt fem ganger, og bare en gang lenger enn noen få måneder.
I utgangspunktet hadde en i Norge sett på bestemmelsen om visekonge som en fordel for landet, men etter hvert blei den alminnelige oppfatninga at dette gav Norge en underlegen posisjon. Muligheten til å oppnevne visekonge blei derfor avvikla i 1891.
Refugium
Refugium (latin «tilfluktssted») har flere betydninger:
Visekonge
Spania
Visekongedømmet Ny-Spania med hovedstad i Mexico by var ei samling av spanske kolonier i Nord- og Mellom-Amerika pluss Filippinene. Visekongedømmet i Peru med hovedstad i Lima var den styrende enheten for de spanske territoriene i Sør-Amerika. På 1700-tallet blei det utskilt nye visekongedømmer: Ny-Granada med hovedstad Bogotá og Rio de la Plata med hovedstad Buenos Aires.
Storbritannia
Fra 1774 utnevnte det britiske Østindiakompaniet generalguvernøren i India. Fra 1858 overtok den britiske kronen denne myndigheten, og innehaveren av stillinga fikk uoffisielt tittelen visekonge av India.
Også «the lord lieutenant of Ireland» har uoffisielt hatt visekongetittel. Videre har tittelen vært brukt om og av guvernører rundt omkring i Samveldet av nasjoner, særlig når de har utført embetsplikter direkte som representant for monarken.
Hannover
Fra 1814 til 1837, mot slutten av unionen mellom Storbritannia og kongeriket Hannover, var prins Adolf Fredrik av Cambridge visekonge av Hannover.
Frankrike
Frankrike brukte i perioder av 1500- og 1600-tallet visekongetittelen om sin øverste representant i Ny-Frankrike, det nåværende Canada. Noen av disse var bosatt i hjemlandet.
Napoleon I gav adoptivsønnen Eugène de Beauharnais tittelen visekonge av Italia.
Italia
Mens Italia okkuperte Etiopia fra 1936 til 1941, blei tittelen visekonge og generalguvernør brukt om deres høyeste representant i føderasjonen Italiensk Øst-Afrika (Etiopia, Eritrea og Italiensk Somaliland).
Portugal
Høyeste embetsmann i Portugisisk India (med sete i Goa) har tidvis hatt tittelen visekonge. Det samme var tilfelle i Brasil fra 1714 til 1815.
Russland
Fra 1815 til 1916 var Russland og Polen i personalunion. I perioden 1815–1830 var storfyrst Konstantin Pavlovitsj Romanov visekonge av Polen. Fra 1845 og fram til februarrevolusjonen i 1917 fantes det en russisk visekonge av Transkaukasia (Armenia, Aserbajdsjan og Georgia).
Litteraturen
Tittelen er ikke uvanlig i science fiction. Den finnes både i Star Wars og Star Trek.
Ironisk
Ettersom monarkiet som styreform finnes i stadig færre land og ettersom det tradisjonelle kolonivesenet stort sett er avvikla, gjenstår det få muligheter for formell bruk av visekonge-tittelen. Den brukes imidlertid i blant ironisk om stedlige ledere for okkupasjonsmakter. Et eksempel på dette var medieomtale av Paul Bremer som «visekonge av Irak», da han leda den sivile delen av USAs okkupasjonsregime der.
Amara aulica
Amara aulica er en av billene i delgruppen (underfamilien) Pterostichinae i familiegruppen løpebiller. Systematikken følger Carabidae of the World.
Utbredelse
Amara aulica finnes i hele Europa, Nord-Amerika og Asia. Finnes i Norge. Den regnes ikke som sjelden.
Utseende
Amara aulica er 11-14,5 mm lang og den største av de nordiske artene i slekten Amara. Kroppen er mørk brunsvart, matt uten å ha en metallisk glans. Brystskjoldets sidekant og bakhjørner er tydelig avsatt og markert utstikkende. Sidene og bakhjørnene er like brede som dekkvingenes skuldre, slik at billen får et ovalt utseende. Dekkvingene tredje rille-mellomrom (fra midtlinjen / sømmen) mangler helt børstepunkter, en fordypning med ett stivt oppstående hår.
Levevis
Amara aulica lever på enger. Den påtreffes av og til klatrende i høye blomster, blant annet tistler, for å spise frø. Larvene og de voksne (imago) lever som plantespisere.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
If I Told You, You Were Beautiful
If I Told You, You Were Beautiful er det andre albumutgivelsen til det norske bandet Minor Majority, utgitt i 2002.
Nasjonalkomitéen for et fritt Europa
Nasjonalkomiteen for et fritt Europa (National Committee for a Free Europe), senere Komiteen for et fritt Europa (Free Europe Committee), var en amerikansk, antikommunistisk organisasjon under den kalde krigen. Den ble grunnlagt 17. mars 1949 i New York av Allen Dulles, som i 1953 ble CIAs direktør, samt andre personer. Organisasjonen fremstilte seg den gangen utad som en privat organisasjon, men den hadde blitt skapt og ble finansiert av den amerikanske regjeringen og CIA, og CIA har senere bekreftet at organisasjonen var «det offentlige ansiktet for et innovativt psykologisk krigføringsprosjekt gjennomført av CIA» for å vinne folks «hjerner og hjerter». Dens mål ble definert som å frigjøre Europa fra sovjetisk okkupasjon og diktatur. I tillegg til Dulles var sentrale medlemmer blant annet senere president Dwight D. Eisenhower, filmskaperen Cecil B. DeMille og mediemagnaten Henry Luce. Nasjonalkomiteen er mest kjent for å ha tatt initiativ til etableringen av det amerikanske halvstatlige kringkastingsselskapet Radio Free Europe. Komiteen sendte også flygeblader inn i landene bak jernteppet fra Vest-Tyskland med ballonger. I tillegg drev komiteen en omfattende informasjonsvirksomhet i USA. Komiteen tok også initiativ til en aksjon for å gi en stor klokke til Vest-Berlin, etter forbilde av Liberty Bell, kalt Frihetsklokken i Berlin, som ble hengt opp i rådhuset i Vest-Berlin, og samlet inn hele 16 millioner underskrifter fra amerikanere på en «frihetserklæring» som fulgte klokken og i dag oppbevares sammen med den i Berlin. CIAs støtte til komiteen og Radio Free Europe opphørte i 1971, og Radio Free Europe ble kort etter slått sammen med Radio Liberty og flyttet fra CIAs budsjett til en egen post på statsbudsjettet.
Provinsen Ladislao Cabrera
Provinsen Ladislao Cabrera er en provins i departementet Oruro i Bolivia. Hovedstaden er Salinas de Garcí Mendoza.
Vraket i Basthavn
Et gammelt skipsvrak ble funnet i Basthavn på Fogn i 2005. Det ble datert og vurdert av Stavanger Sjøfartsmuseum, som konkluderte at det var et mindre skip fra cirka 1250–1300 e.Kr. Vraket lå i tett gjørme og er godt bevart, spesielt akterstavnen, og trolig hadde skipet et sideror. Ifølge marinarkeolog Endre Elvestad liknet det på et vikingskip, med krumme stevner og sideror. Det er bare 15–16 meter langt og omlagt 4 meter bredt.
Provinsen San Pedro de Totora
San Pedro de Totora er en provins i departementet Oruro i Bolivia. Hovedstaden er Totora.
Vraket i Basthavn
Funnet har blitt karakterisert som «et riktig artig funn» av Endre Elvestad.
Fylkesvei 1812
Fylkesvei 1812 går mellom Torshov i Hamar og Kløfta i Stange kommune.
Riacho Frio
Riacho Frio er en kommune i delstaten Piauí i nordøstregionen av Brasil.
Fylkesvei 1812
Frem til 2019 hadde veien betegnelsen fylkesvei 117 (Hedmark).
Pondus
I forbindelse med 100-årsjubileet for tegneserier i Norge i 2011, var Pondus en av fire tegneseriefigurer som ble gjengitt på et norsk frimerke.
Historie
Frode Øverli startet arbeidet med Pondus i 1995. Den gang het serien A-laget og handlet om tre fotballsupportere. To av dem ble senere utviklet til figurene i dag kjent som Pondus og Jokke. Da Ernie fikk sitt eget blad i 1996, var Pondus med på lasset og ble svært godt mottatt. Serien ble oppdaget av lokalavisen Vestnytt og fikk umiddelbart fast spalteplass. Året etter ble Pondus plukket opp av Dagbladet, som har publisert stripen i avisen siden. Pondus gis i dag ut i mer enn 130 aviser, blader og nettsteder i både inn- og utland.
Sommeren 2000 fikk Pondus sitt eget blad i Norge med 5 utgivelser i sitt første år. Fra og med 2001 har Pondus blitt publisert som fast månedsblad med 13 bladutgivelser i året. Frekvensen gikk senere ned til 12 utgaver årlig, og pr. 2019 utkommer bladet med 10 utgaver pr. år. I 2001 kom Pondus i tillegg ut som et eget blad i Sverige, og debuterte året etter som første Pondusbok på latin. Pondus er også oversatt til esperanto, og har siden 2007 blitt publisert på ungdomssidene Inter Ni Dirite i medlemsbladet til Norvega Esperantista Ligo. I tillegg har Pondus blitt utgitt i Danmark, Finland, Frankrike og England.
Pondus kom som julehefte for første gang i 1999, og har vært fast julehefte hvert år siden. I perioden 2002–2008 ble Pondus julehefte utgitt på de tre samiske språkene nordsamisk, sørsamisk og lulesamisk. I 2009 ble det kun utgitt på nordsamisk.
Fra 2007 til 2018 ble Pondus utgitt på Egmont Serieforlaget. Før 2007 hadde Schibsted forlag vært ansvarlig for utgivelser av Pondus-bladene og -bøkene. Fra 2018 overtok nystartede Strand Forlag ansvaret for utgivelser av blader og bøker fra Egmont Serieforlaget.
Samlinger
I tillegg til månedsbladet blir stripene og søndagshalvsidene samlet kronologisk og nær komplett i innbundet bokform:
Amersfoort
Historie
Det er funnet bosetninger rundt Amersfoort som går tilbake til rundt 1000 f.Kr., men navnet Amersfoort (oppkalt etter et vadested over elven Amer, som i dag heter Eem) dukket først opp på 1000-tallet. Byen fikk byrettigheter i 1259 av biskopen av Utrecht Hendrik van Vianden. Det ble bygd bymurer rundt år 1300, men byen vokste raskt og allerede i 1380 måtte bymurene utvides, og disse sto ferdig rundt 1450. Porten Koppelpoort er en del av denne muren.
Den indre byen av Amersfoort er godt bevart siden middelalderen, og bortsett fra Onze-Lieve-Vrouwetoren er de største attraksjonane kirken Sint-Joris, Koppelpoort og Muurhuizen (Murhusene), som ble bygd langs den eldste bymuren.
I middelalderen var Amersfoort et viktig senter for tekstilindustri og det var mange bryggerier i byen. På 1700-tallet blomstret byen på grunn av dyrking av tobakk.
Under den andre verdenskrig lå det en konsentrasjonsleir nær byen Amersfoort. Den var en gjennomgangsleir, og herfra gikk det transporter videre, ikke minst av jøder, til KZ Mauthausen i Østerrike, arbeidsleirer i Essen og til Hermann-Göring-Werken, og andre konsentrasjonsaleirer i Tyskland.
Ye Olde Cheshire Cheese
Ye Olde Cheshire Cheese er en av Londons eldste puber. Den ligger i en bygning som ble gjenoppbygd etter den store bybrannen i 1666. Puben ligger i nærheten av Fleet Street i City of London, og er tilknyttet Yorkshire-bryggeriet Samuel Smith. Tidligere har flere forskjellige puber holdt til her, blant andre the Horn Tavern i 1538. Det tidligste serveringsstedet på dette stedet var et gjestehus tilknyttet et kloster i det 13. århundre. Ved inngangen henger en liste over 15 monarker som puben har «overlevd», og gjestebøkene inneholder navnene til ambassadører, statsministre og kongelige. Charles Dickens var også gjest her mens han var Fleet Street-journalist. Inne henger et portrett av pubens mest berømte stamgjest: Samuel Johnson, forfatter av ordboken A Dictionary of the English Language. I likhet med de fleste pubene i Storbritannia, serveres det varm mat. En av pubens spesialiteter er «Ye Famous Pudding».
Formosa (Argentina)
Formosa er hovedstaden i Formosaprovinsen nord i Argentina. Byen har en befolkning på om lag 249 000 (2005), noe som utgjør litt under halvparten av provinsens totale folketall.
Formosa ligger ved Paraguayflodens vestbredd, rett overfor Paraguay. De første spanske oppdagelsesreisende hadde kalt stedet "Vuelta Fermosa", og de første europeere som slo seg ned der, var katolske misjonærer fra jesuittordenen, i 1673.
Byen Formosa ble grunnlagt i den 8. april 1879 av oberstløytnant Luís Jorge Fontana. Byen var hovedstad i Territorio Nacional del Chaco fra 1884 og frem til 15. juni 1955. Det var ikke før ca. 1885 at en planmessig bosetting av hvite tok til.
Omkring 80 % av området er medlemmer av Den katolske kirke (2004). Formosa ble utskilt som et eget katolsk bispedømme i 1957. Før dette var den en del av bispedømmet Resistencia. Domkirken i Formosa heter Iglesia Catedral de Nuestra Señora del Carmen. Byens grunnlegger Don Luís er gravlagt der.
Ribeira do Piauí
Ribeira do Piauí er en kommune i delstaten Piauí i nordøstregionen av Brasil.
Provinsen Puerto de Mejillones
Puerto de Mejillones er en provins i departementet Oruro i Bolivia. Hovedstaden er La Rivera.
Billy Meredith
William Henry «Billy» Meredith (født 30. juli 1874, død 19. april 1958) var en walisisk fotballspiller mest kjent for sin tid som spiller på lagene til Manchester City og senere Manchester United før første verdenskrig. Han var en av fotballens første superstjerner.
Han var med å vinne både ligaen og FA-cupen to ganger.
Meredith var mest kjent for sine dribleferdigheter, og at han alltid spilte med en tannpirker i munnen. Han var også en av grunnleggerne av spillerforeningen i England, Players Union som nå heter Professional Footballers' Association (PFA).
Han ble en av de eldste spillerne som har spilt i FA-cupen da han spilte semifinale for Manchester City mot Newcastle United i en alder av 49 år og 245 dager, forøvrig hans aller siste kamp.
I 1928 forsøkte han seg som manager av det kortlivede laget Manchester Central F.C.
Billy Meredith ble innvalgt i English Football Hall of Fame i 2007.
Meritter
FA-cup vinner:
Ligamester:
(begge med Manchester United)
Dessuten var han med på å vinne Charity Shield to ganger, i 1908 og 1911 med Manchester United.
Laura Sánchez
Laura Aleida Sánchez Soto (født 16. oktober 1985 i Mexico by) er en stuper fra Mexico. Hun representerte landet sitt under Sommer-OL 2004 og Sommer-OL 2008. Sánchez har vunnet totalt fire medaljer under Panamerikanske leker.
Ribeiro Gonçalves
Ribeiro Gonçalves er en kommune i delstaten Piauí i nordøstregionen av Brasil.
Indre Arna
Indre Arna er et tettsted som over tid er utviklet til senter i bydelen Arna. Her ligger Arna stasjon mellom Ulrikstunnelen og Arnanipa (tunnel) på Bergensbanen og litt høyere oppe ligger Arna gamle stasjon på Gamle Vossebanen og  Ådnatun museum.
Badeplasser er Kalvtrevik, Hegglandsviken badeplass på østsiden av Arnavågen, og Holmen badeplass på vestsiden.
Bebyggelsen i Indre Arna ligger i all hovedsak på østsiden av Arnadalen. Bydelssenteret i Arna ligger på Øyrane Torg.
Kristian Skogsrud
Kristian Skogsrud (født 2. februar 1985) er en tidligere norsk fotballspiller. Han spilte frem til 2015 for Ottestad. Han spilte tidligere for Ham-Kam, og var i løpet av sin tid i klubben utleid til Oslo Øst høsten 2003, og til Eidsvold Turn i 2004 og 2005. Etter dette hadde han et toårig opphold hos Eidsvold Turn etter han forlot Hamarkameratene. Av landskamper har han syv for G17, og fire kamper for G18-landslaget.
Bærums Verk (bedrift)
Bærums Verk AS er en norsk bedrift som opprinnelig omfattet skogbruk, sag og høvleri, trevarefabrikk, jernstøperi og ovnsfabrikk. I dag inngår også byggevarekjeden Maxbo. Firmaet har siden 1889 tilhørt familien Løvenskiold som ble medeier gjennom giftermål i familien Wedel Jarlsberg. Bærums Verk hovedgård har vært hjemmet til bedriftseieren.
Bærums verk historie
I 1603–04 ble det funnet jernmalm i «Vestre Bergum», dvs. i området ved Kirkerudåsen og Eineåsen, en forekomst som så meget lovende ut. Kong Christian IV sluttet i 1610 kontrakt på åremål med Paul Smelter, kongens bergverksmann, som på egen bekostning skulle bygge smeltehytte i Bærum. Den første hytten ble bygget på Vøyen, hvor 33 mann var i virksomhet, og noen år senere ble det bygget en smeltehytte ved Gommerud gård. Paul Smelter foreslo at jernhyttene i Bærum skulle samles og utbygges til et virkelig jernverk. Til verkets drift ble 3–4 gårder innkjøpt i 1615. Dette var et brudd med den gamle driftsmåten og gjorde Bærums Verk til det ledende jernverk i Akershus, og jernhyttene i Christiania og Aker ble nedlagt for på denne måten å gi verket i Bærum skikkelig driftsgrunnlag. Kongen drev verket frem til 1624, hvoretter Jernkompaniet fortsatte frem til 1640. Herman Krefting d.e. satt i ledelsen for Jernkompaniet fra 1624 til 1635. Verket ble i denne perioden drevet meget dårlig, og etter at en stor flom i 1638 ødela dammer og driftsbygninger, ble verket lagt ned i 1641.
Marselis og Krefting
Nederlenderen Gabriel Marselis ble eier i 1641 og flyttet jernverket fra Vøyen gård og Spikerbrukfallet til det sted det ligger i dag. I 1643 lot han bygge en dobbelt masovn som leverte renere jern. Produksjonen var stangjern, spiker, kanoner og kuler. I 1664 overtok familien Krefting verket og drev det helt frem til 1769. I 1664 kjøpte Johan Krefting verket. Da han døde i 1674, drev enken Anniche (født Felber) verket i de neste 26 årene. Deres sønn, Herman Krefting d.y., overtok etter moren i 1701. Men også han døde tidlig i 1713, og igjen måtte en enke overta driften. Anna Krefting (født Vogt) eide og drev verket fra 1712 til 1766. I hennes tid ble verket regnet som det største i Norge, og det hadde stor betydning for landet i krigsårene frem til 1721 (Den store nordiske krig). I 1762 brant hovedbygningen på Bærums Verk, som da hadde stått siden 1678. I en alder av 79 år startet Anna Krefting gjenoppbyggingen, og den nye bygningen stod ferdig i 1764. Etter Anna Kreftings død i 1766 solgte arvingene verket til et interessentskap, som drev det til 1773.
Conrad Clauson
I 1773 overtok den 18-årige Conrad Clauson (1753–85) driften av Bærums Jernverk. Han var sønn av en av eierne fra 1767, han Friderich Clauson, og hadde allerede fått god skolering i bergverksdrift i utlandet, og verket fikk nå sin kanskje viktigste periode. Nye driftsformer ble innført, noe som blant annet førte til at masovnen kunne brenne hele året. Tidligere ble den blåst ned når det ikke var nok vann i Lomma. Conrad Clauson utvidet også verket ved å anlegge Fossum bruk ved Bogstadvannet. Han laget en ny og bedre verksskole, som var påbegynt i Anna Kreftings tid, og han ansatte fast skoleholder i 1773. Conrad Clauson døde ung, bare 31 år gammel, og hans enke drev verket videre i noen år, før det i 1791 ble solgt til Peder Anker, eier av Bogstad.
Peder Anker
Peder Anker var eier av både Bogstad-godset og Bærums Verk. I tillegg var han general-veiintendant og Norges første statsminister i Stockholm fra 1814 til 1821. Under høykonjunkturen i 1790-årene bygget Peder Anker en masovn (mulltømmerovn) på Fossum og en stangjernshammer i Maridalen. Han tok også opp igjen de gamle gruvene ved Sognsvann for å få god malmblanding. Han anla en vei fra Bærums Verk over Fossum, forbi Sognsvannsgruven til Maridalshammeren, kalt Ankerveien etter ham. Veiene ble sentralnerven i den mektige industrivirksomheten til Peder Anker. I 1820 kjøpte han Hakadals Verk, og sammen med sin svigersønn, grev Herman Wedel Jarlsberg, som senere drev jernverkene, bygget han vei fra Maridalshammeren til Hakadals Verk, den såkalte Greveveien. Bedriften besto nå av masovn og stangjernshammer ved Bærums Verk, Fossum, Maridalen og Hakadals Verk. I 1820 kjøpte Peder Anker dessuten Moss Jernverk.
Skalløse vingesnegler
Skalløse vingesnegler (Gymnosomata) er bløtdyr og er en gruppe av snegler som lever fritt i havet.
Utseende
Skalløse vingesnegler er vanligvis under 1 centimeter store. Den største arten er Clione limacina som kan bli 5 cm lang. De mangler et skall. Sneglens fot er todelt og ganske stor, den fungerer som «vinger» eller «svømmeføtter». Sneglene er ofte fargeløse, geleaktige og kan være vanskelig å se.
Bærums Verk (bedrift)
Jernstøperi fra 1874-1964
I 1889 ble verket omdannet til et interessentskap bestående av baron Harald Wedel Jarlsbergs arvinger, og drevet av svigersønnen Carl Otto Løvenskiold, som på den tiden var statsminister. Senere ble verket gjort om til aksjeselskap og inngår i dag i Løvenskiold–Vækerøkonsernet. Støperiet ble nedlagt i 1964 og driften omlagt til trevareindustri, blant annet produksjon av dører. Mye er bevart av det gamle jernverksmiljøet. Store deler av Verksgata med hovedbygningen (verksgården) fra 1764 og arbeidsboligene fra 1700-tallet, samt vertshuset fra 1640 og skolebygningen fra 1900-tallet er bevart. Bærums Verk hovedgård ble bygget av baron Harald Wedel Jarlsberg i 1848 og er i dag bolig for verkets nåværende eier, Carl Otto Løvenskiold med familie.
Skalløse vingesnegler
Levevis
Skalløse vingesnegler er tvekjønnet. De legger mellom 30 og 50 egg hver. Eggene legges i eggkapsler av (gele) gelatin.
Skalløse vingesnegler har betydning som mat, særlig for fisk og trolig hvaler.
Systematisk inndeling
Skalløse vingesnegler er søstergruppe til de skallbærende vingesnegler.
Slektskapsforholdene mellom delgruppene er ikke avklart og den systematiske inndelingen er under konstant revisjon. Derfor finnes det flere måter å systematisk dele de inn i ulike grupper.
Nyere systematikk
Denne inndelingen følger Bouchet, P. & Rocroi, J.-P. 2005. Inndelingen inkluderer familiegrupper som er utdødde, basert på funn av fossiler. De er merket med †.
Brian Jones (andre betydninger)
Det er flere som heter Brian Jones:
Soss
Soss er et norsk slanguttrykk som brukes om ungdommer/eldre som har overklasseadferd og viser sin velstand i form av materielle goder, særlig dyre merkeklær og annet. Ordet er en kortform av sosietet, et fremmedord fra fransk som på norsk betyr «overklasse, aristokrati, de finere kretsene, fornemme personers selskap».
Soss brukes ofte som en motsetning til frik eller friker, ungdommer med påfallende utseende eller oppførsel, eventuelt kombinert med venstreradikale holdninger. Ordet er lånt fra det engelske freak, som blant annet kan bety «original, eksentriker» og «monster, misfoster». I Sverige brukes sosse (i flertall sossar) om sosialdemokrater, særlig tilhengere eller medlemmer av Sveriges socialdemokratiska arbetareparti. Ordet er kjent fra 1986. I Sverige brukes isteden brats og stekare om sosser.
Fylkesvei 4568
Fylkesvei 4568 går mellom Klubbgata og Fiskepiren i Stavanger med arm til Vassøy.
Strekningen inklusive ferjeforbindelsen ble fastlagt 2019, og består av de tidligere fylkesvei 449 og fylkesvei 447. En delstrekning av fylkesvei 509 ble også del av veien. Strekningen mellom hurtigbåtterminalen og Banavika er primær fylkesvei.
Garnes
Garnes er et boligområde og er skolesentrum i Arna. Garnes ligger langs fylkesvei 276.
Gamle Vossebanen, veteranjernbane, går fra Garnes stasjon
Det finnes også et sted i Møre og Romsdal som heter Garnes. Det ligger i Ulstein Kommune ved tettstedet og bygda Haddal.
Provinsen Nor Carangas
Nor Carangas er en provins i departementet Oruro i Bolivia. Hovedstaden er Huayllamarca.
Ronnie Robertson
Ronald Frederick «Ronnie» Robertson (født 25. september 1937 i Brackenridge, Pennsylvania, død 4. februar 2000 i Fountain Valley, California) var en amerikansk biseksuell kunstløper som var mest kjent for sin evne til å spinne på isen. Han vant en sølvmedalje under Vinter-OL i 1956. Han kom på andreplass i single for menn, bak sin landsmann Hayes Alan Jenkins.
Han pensjonerte seg som kunstløper etter det amerikanske mesterskapet i 1956.
I løpet av 1940 og 1950-tallet hadde han et nært personlig og seksuelt forhold med skuespiller og forfatter Tab Hunter, og han hjalp Hunter i å finansiere sin amatørkarriere som skuespiller.
Provinsen Eduardo Avaroa
Eduardo Avaroa (også Eduardo Abaroa) er en provins i departementet Oruro i Bolivia. Hovedstaden er Challapata.
Mohamed Zidan
Mohamed Abdulla Zidan (født: 11. desember 1981 i Port Said) er en egyptisk fotballspiller som spiller for den Tyske fotballklubben 1. FSV Mainz 05 og Egypts herrelandslag i fotball. Han spiller spiss og har nummer 35.
Danmark
Zidans fotballkarriere startet i klubben Al-Masry i 1998. Senere flyttet Zidan og hans familie til Danmark. Flere klubber i Dansk superliga viste interesse for han. Han bestemte seg for å gå til den danske klubben Akademisk Boldklub (AB) i 1999. I juni 2003 gikk han til erkerivalene FC Midtjylland. Zidan ble toppscorer i ligaen sesongen 2003/2004. Han fikk den prestisjetunge prisen "Årets spiller".
Fra Danmark til Tyskland
Mange store klubber fra europa ville signere spilleren etter suksessen i Danmark. Sommeren 2004 gikk han til den tyske toppklubben Werder Bremen for en prislapp på 3 millioner Euro. Han spilte 15 kamper og scoret 3 mål for Werder Bremen. Han var utleid til 1. FSV Mainz 05 i 2006. Han scoret 9 mål på 27 kamper og kom innpå som innbytter i 7 kamper. Zidan kom tilbake fra lån og storspilte i semi-finalen i den tyske cupen og ble man off the match og gjorde slik at Werder Bremen kom til finalen.
Etter en periode med skader og lite spillertid gikk han tilbake til klubben han var utlånt til 1. FSV Mainz 05 i januar 2007 og gjorde en god jobb der og scoret 13 mål på 15 kamper. Han ble kåret til klubbens beste spiller av bladet "kick". Zidan storspilte mot klubben FC Bayern München hvor han driblet Phillip Lahm og scoret ett nydelig mål på den tyske landslagsmålvakten Oliver Kahn.
I ett intervju sa han at han ønsket og spille for en klubb som Real Madrid, Barcelona FC, Liverpool eller Manchester United.
Meteorologi
Meteorologi er den tverrfaglige vitenskapen om jordas atmosfære. Meteorologer observerer værfenomen gjennom målestasjoner på bakken, radar, fly eller satellitter og forklarer atmosfærens tilstand ved hjelp av matematiske modeller. Meteorologi har sin viktigste praktiske anvendelse i værvarsel, hvor nylige observasjoner mates inn i de matematiske modellene for å forutsi vær for kommende dager.
Victoria Cross
Victoria Cross (forkortet VC), på norsk kalt Victoriakorset, er en britisk krigsdekorasjon. Victoriakorset er den høyeste utmerkelsen for tapperhet som kan tildeles soldater i Storbritannia (tidligere også til soldater i Det britiske samveldet). Medaljen ble innstiftet 29. januar 1856 av dronning Victoria for å hedre soldater som hadde utvist stor tapperhet under Krimkrigen.
Mohamed Zidan
Fra Danmark til Tyskland
Sesongen 2007 scoret han mange fantastiske mål, men han klarte ikke og hindre 1. FSV Mainz 05 fra og rykke ned til 2. tysk bundesliga.
Victoria Cross
Medaljen er oppkalt etter dronning Victoria av Storbritannia og rangerer før alle andre medaljer og ordener i Storbritannia. Victoriakorset kunne, allerede fra innstiftelsen, tildeles alt militært personell uavhengig av rang, samt sivile personer under militær ledelse. Dette var svært uvanlig på den tiden og det britiske dekorasjonssystemet hadde lenge et skille mellom offiserer og underoffiserer/menige i dekorasjonssammenheng. Etter 1990 har flere land i Samveldet fått egne versjoner av utmerkelsen og dette inkluderer Victoriakorset for Australia (1991), Victoriakorset for Canada (1993) og Victoriakorset for New Zealand (1999). Man omtaler derfor det britiske Victoriakorset som «Imperial Victoria Cross» eller «British Victoria Cross».
Meteorologi
Selv om mennesker til alle tider har forsøkt å forklare værfenomen, var det først da kommunikasjonsteknologi gjorde det praktisk å utveksle værmålinger at faget ble vitenskapeliggjort. På tidlig 1900-tall ble mange av metodene som gjorde det mulig å forstå og forutsi været utviklet, men det var først ved utviklingen av datateknologi i andre halvdel av 1900-tallet at det ble regnekraft nok til gjøre avanserte simuleringer av været.